Барэйка

**Барэйка** (*Барэка*, *Барык*, *Парэйка*, *Парык*), **Барака** — мужчынскае імя і вытворнае ад яго прозьвішча.

## Паходжаньне

Барака, пазьней Барыка або Барэка (Barocho, Baricke, Bareke) — імя германскага паходжаньня. Іменная аснова -бар- (-бор-) (імёны ліцьвінаў Барвід, Барвін, Вісбар; германскія імёны Barvid, Barwin, Wisbar) паходзіць ад гоцкага bara, baur 'чалавек, дзіця' (літаральна — «народжаны»). Такім парадкам, імя Барэйка азначае «дзіця».

У Прусіі бытавала імя Барэйка (Барыка, Барка): *Bareyke* (1360 год), *Barike* (1397 год), *Barcke* (1399 год). У 1571 годзе ў Каралявецкім унівэрсытэце навучаўся *Joachimus Borcke, Nobilis Prutenicus*.

У Польшчы адзначаюцца прозьвішчы Паракевіч (Parakiewicz) і Парэйка (Parejko).

Варыянты імя ў гістарычных крыніцах: *Waissil Boreiken son*, *Wayssel, filius Boreyken* (12 кастрычніка 1398 году); *Strigiwil Boreiconis* 18 студзеня 1401 году); *Васили Бореикович*; *отъ князь своихъ, [[Ямант|Ямонта]] да Василей Борійковъ* (Наўгародзкі чацьверты летапіс); *князя Ямонта да Василія Борейкова… князя Ямонта да Василья Борекова* (Сафійскі першы летапіс); *domina Olechnowa una cum sorore sua nomine Edv[igi] patrem suum Petrum alias Boreyko cum uxore sua Anna* (1428—1475 гады); *Пацъка Борейковича* (19 лютага 1541 году); *Michno Baryk* (1561 год); *бояромъ высоцкимъ Остафью Борейку* (13 лютага 1561 году); *Woithek Poreiko… Woicziech Poreiko* (1563 год); *Parejko* (1565 год); *Олешко Борейко* (1566 год); *з Борейкового дворца* (19 лютага 1566 году); *учтивого Богъдана Ворейковича* (30 ліпеня 1578 году); *против опатръного Богъдана Борейковича, лавника места гсдрьского [[Магілёў|Могилевского]]* (14 лістапада 1578 году); *мещанъ нашихъ [[Пінск|Пиньскихъ]] Борыковичовъ* (5 ліпеня 1586 году); *s panem Piotrem Boreyką* (1621 год); *z Łaszkiem Borykowiczem… Łaszko Boreykowicz* (1638 год); *Stas Parykowicz* (1641 год); *Барикъ Оливьченъко* (1649 год); *Sidor Boreyko* (7 студзеня 1715 году).

## Носьбіты
* Васіль Барэйкавіч — літоўскі баярын, меў брата Стрыгівіла
* Фэціньня Барыкава — наваградзкая баярыня, якая ўпамінаецца ў 1514 годзе
* Пацка Барэйкавіч — карэліцкі баярын, які ўпамінаецца ў 1541 годзе
* Астафей Барэйка — высоцкі баярын, які ўпамінаецца ў 1561 годзе
* Пётар Барэйка — троцкі баярын, які ўпамінаецца ў 1621 годзе
* Антон Барэйка — шляхціч Полацкага ваяводзтва, які ўпамінаецца ў 1765 годзе

З XV ст. прыдомкам Барэйка карыстаўся літоўскі шляхецкі род Ходзькаў гербу Касьцеша.

Барэйкі (Borejko) — прыгонныя з ваколіцаў Сьвянцянаў, якія ўпамінаюцца ў XIX стагодзьдзі.

Барэйкі (Borejko) гербу Ястрабец — літоўскі шляхецкі род з Троцкага павету.

Барэйкі-Місевічы і Барэйкі-Хадкевічы — літоўскія шляхецкія роды.

Парыкевічы — літоўскі шляхецкі род.

Барака (Barako), Баркевіч (Barkiewicz), Барэйка (Borejko) і Парэйка (Parejko) — прозьвішчы, зафіксаваныя ў XIX стагодзьдзі ў ваколіцах Сувалкаў.

У актах Вялікага Княства Літоўскага ўпаміналася сяло Барэйкі (*Борейки*) каля Высокага Двара.

На 1901 год існавала вёска Барыкі ў Мглінскім павеце Чарнігаўскай губэрні.

На 1904 год існавалі вёскі з назвай Баркі ў Красьнянскім і Парэцкім паветах Смаленскай губэрні.

На 1906 год існавала вёска Барэйкіна ў Себескім павеце Віцебскай губэрні.

На 1909 год існаваў хутар Борыкава (Барыкава) у Бабруйскім павеце Менскай губэрні.

Назву Барэйкі маюць вёскі на гістарычных Амсьціслаўшчыне, Ашмяншчыне і Полаччыне, назву Барэйкаўшчына — на гістарычных Ашмяншчыне і Віленшчыне.

## Крыніцы

Катэгорыя:Мужчынскія імёны